**Iepirkuma komisijas 2018.gada 24.janvāra komisijas sēdē sniegtā**

**atbilde uz uzdoto jautājumu par**

**atklāta konkursa “Nieru aizstājterapijas nodrošinājuma preču piegāde”,**

**ID Nr. PSKUS 2018/1, nolikumu**

**Jautājums:** Atklātā konkursa “Nieru aizstājterapijas nodrošinājuma preču piegāde” (ID Nr. PSKUS 2018/1) nolikuma 3.4.3.1 punktā ir teikts, ka pretendentam ir jāiesniedz zāļu lieltirgotavas atvēršanas licences kopija.

SIA [..] Zāļu Valsts aģentūrā iesniegusi dokumentāciju šādas licences iegūšanai, un to ir plānots saņemt š.g. 1. ceturkšņa beigās, tātad pirms pirmās piegādes, kura būtu jāveic konkursa uzvarētājam.

Vai P.Stradiņa klīniskā universitātes slimnīca pieņems Zāļu Valsts aģentūras izsniegtu izziņu par augstāk minēto faktu, atzīstot to par derīgu dokumentu atbilstoši nolikuma 3.4.3.1 punktam?

**Atbilde:** Nolikuma 3.4.3. punkts nosaka, ka “Pretendents, saskaņā ar Latvijas Republikas spēkā esošajiem normatīvajiem aktiem ir sertificēts zāļu tirdzniecībā un izplatīšanā (prasība attiecas uz iepirkuma priekšmeta medikamentu pozīcijām).” Nolikuma 3.4.3.1.punkts nosaka, “Lai apliecinātu Nolikuma 3.4.3.punkta izpildi, Pretendentam jāiesniedz Zāļu lieltirgotavas atvēršanas (darbības) licences kopija. Ja zāļu ražošanas komersants izplata attiecīgajā komersanta uzņēmumā ražotās zāles, pretendents iesniedz zāļu ražošanas uzņēmuma licences kopiju vai attiecīgās valsts kompetentās institūcijas izdotas līdzvērtīgas atļaujas nodarboties ar zāļu izplatīšanu kopiju.”

Ņemot vērā iepriekš minēto, ja pretendents vēlas iesniegt piedāvājumu šajā atklātajā konkursā un piedāvāt piegādāt zāles, tad viņam ir jābūt Zāļu Valsts aģentūras (ZVA) izsniegtajai speciālai atļaujai (licencei) zāļu lieltirgotavas atvēršanai (darbībai).